सोहा अली खान ने फोटो शेयर कर सैफ अली खान से मांगी माफी, बोलीं- Sorry भाई...  
सोहा अली खान ने सैफ अली खान से मांगी माफी
एक्ट्रेस ने फोटो पोस्ट कर कहा 'सॉरी भाई'
सोहा अली खान की फोटो ने बटोरी सुर्खियां
बॉलीवुड एक्ट्रेस सोहा अली खान (Soha Ali Khan) फिल्मों से ज्यादा इन दिनों सोशल मीडिया पर एक्टिव नजर आ रही हैं. कुछ ही दिन पहले सोहा अली खान ने परिवार के साथ मिलकर अपनी मां शर्मिला टैगोर का जन्मदिन मनाया था. उनके जन्मदिन के इस खास मौके पर परिवार के सभी सदस्यों पटौदी पैलेस में इकट्ठा हुए थे. सोहा अली खान ने शर्मिला टैगोर (Sharmila Tagore) के जन्मदिन की फोटो भी शेयर की. लेकिन हैरान करने वाली बात तो यह है कि फोटो को शेयर कर एक्ट्रेस ने अपने भाई और बॉलीवुड एक्टर सैफ अली खान (Saif Ali Khan) से माफी भी मांगी. इस बात को लेकर सोहा अली खान सुर्खियों में भी आ गईं. 
With so many people in one frame it's impossible to get a shot where everyone's eyes are open (sorry bhai) or where everyone is looking at the camera - Tim and Inni have eyes only for the cake ???? ! Happy Birthday Amman 08.12.19 #sherbagh
A post shared by  Soha (@sakpataudi) on Dec 9, 2019 at 11:42pm PST
दरअसल, शर्मिला टैगोर के जन्मदिन से जुड़ी इस फोटो में परिवार के सभी सदस्य मौजूद थे. लेकिन फोटो में जहां सब कैमरे की तरफ देख रहे थे तो वहीं सैफ अली खान (Saif Ali Khan) की आंख तस्वीर में बंद नजर आ रही है. इस बात पर सोहा अली खान (Soha Ali Khan) ने फोटो शेयर करते हुए लिखा, "एक ही फ्रेम में ढेर सारे लोगों के साथ यह असंभव है कि सबकी आंखें खुली रहें, (माफ करना भाई) और जहां हर कोई कैमरे की तरफ देख रहा- टिम और इन्नी की आंखें केवल केक पर हैं. जन्मदिन की बहुत-बहुत बधाई हो." 
Birthday pancakes !!
A post shared by  Soha (@sakpataudi) on Dec 7, 2019 at 8:48pm PST
वैसे तो फोटो शर्मिला टैगोर (Sharmila Tagore) के जन्मदिन की है, लेकिन इस फोटो में भी सबसे ज्यादा ध्यान तैमूर अली खान (Taimur Ali Khan) और इनाया खेमू (Inaaya Khemmu) ने खींचा है. इस फोटो में भी दोनों की क्यूटनेस देखने लायक है. इससे पहले सोहा अली खान ने अपनी मम्मी के जन्मदिन की एक और फोटो भी साझा की थी. इस फोटो में सोहा अली खान (Soha Ali Khan) की बेटी इनाया खेमू अपनी नानी यानी शर्मिला टैगोर की गोद में बैठी नजर आ रही है. इसे पोस्ट करते हुए एक्ट्रेस ने लिखा, "बर्थडे पैनकेक्स."